**Formular për SYLLABUS të Lëndës**

|  |
| --- |
| Të dhëna bazike të lëndës |
| Njësia akademike:  | FAKULTETI EKONOMIK |
| Titulli i lëndës:  | Kontabiliteti i Tatimeve |
| Niveli:  | Bachelor |
| Statusi lëndës:  | Obligative |
| Viti i studimeve:  | Semestri III (Viti i II-të) |
| Numri i orëve në javë:  | 2+1 |
| Vlera në kredi – ECTS: | 4 ECTS |
| Koha / lokacioni: |  |
| Mësimdhënësi i lëndës:  | Prof.Asoc.Dr.Muhamet Aliu |
| Detajet kontaktuese:  | muhamet.aliu@uni-pr.edu |

|  |  |
| --- | --- |
| **Përshkrimi i lëndës:** | Programi mësimor i lëndës Kontabiliteti Tatimor, njofton studentët me kërkesat themelore të ligjeve tatimore duke shpjeguar kontekstin dhe qëllimin duke iu referuar kërkesave themelore dhe të bazës themelore të ligjeve në Kosovë. Në vazhdim trajtohet krijimi dhe mbajtja e librave kontabël, deklarimi dhe pagesa e detyrimeve tatimore, TVSH dhe dispozitat ligjore për transaksionet e tatueshme dhe vendin e tyre, momentin e lindjes, lirime tatimore, njohjen e TVSH së zbritshme dhe të mbledhur, rregullimin e zbritjeve dhe rimbursimin. Më pas trajtohet aspekti ligjor dhe kontabël i detyrimeve të doganës, akcizës dhe ngarkesave tjera për furnizime dhe shitje të të mirave materiale dhe shërbimeve. Trajtohet gjithashtu aspekti ligjor dhe llogaritja e tatimeve dhe kontribute në të ardhura personale dhe të ardhurave tjera, tatimi në të ardhura të biznsneseve individuale dhe të korporatave. Në fund trajtohen dispozitat dhe aspekti kontabël i shpenzimeve të lejueshme dhe ato të palejueshme, fitimi dhe humbja kapitale, likuidimi dhe riorganizimet dhe procesi i deklarimit dhe kontrollave. |
| **Qëllimet e lëndës:** | Përmes kësaj lëndë, studentët do të zhvillojnë një kornizë për kuptimin e sistemit tatimor në Kosovë, aplikimin e ligjeve tatimore për llojet e ndryshme të bizneseve dhe raportimin e tyre në pasqyrat financiare të kompanive. |
| **Rezultatet e pritura të nxënies:** | Në përfundim të ciklit të ligjëratave nga kjo lëndë, studentët duhet të jenë të aftë:1. Të kuptojnë rëndësinë e ligjeve tatimore në funksionimin e bizneseve në Kosovë;
2. Të njohin dhe të kuptojnë llojet e tatimeve (TVSH, TAP, TAK) dhe të kontabilizojnë detyrimet tatimore dhe pagesën e tyre;
3. Të aftësohen për krijimin e pasqyrave tatimore dhe veprimeve tjera lidhur me tatimet dhe kontributet;
4. Të kuptojnë ndërlidhjen apo efektin e zbritjeve të lejuara dhe ndikimin në pasqyrat financiare të subjekteve të ndryshme.
 |

|  |
| --- |
| **Kontributi në ngarkesën e studentit** |
| **Aktiviteti**  | **Orë** | **Ditë/javë** | **Gjithsej orë** |
| Ligjërata  | 2 | 13 | 26 |
| Ushtrime teorike/laboratorike  | 1 | 15 | 15 |
| Punë praktike  | - | - | - |
| Kontaktet me mësimdhënësin/konsultimet | 1 | 10 | 10 |
| Ushtrime në teren  | - | - | - |
| Kollokiume, seminare  | 2 | 2 | 4 |
| Detyra të shtëpisë  | 1 | 8 | 8 |
| Koha e studimit vetanak të studentit (në bibliotekë ose në shtëpi) | 1 | 15 | 15 |
| Përgatitja përfundimtare për provim | 2 | 3 | 6 |
| Koha e kaluar në vlerësim(teste, kuiz, provim final) | 2 | 3 | 6 |
| Projektet, prezantimet, etj.  | 2 | 5 | 10 |
| **Totali** |  |  | **100** |

|  |  |
| --- | --- |
| **Metodologjia e mësimëdhënies:**  | Mësimdhënia do të zhvillohet përmes ligjëratës, detyrave praktike, interpretimeve individuale e grupore, punimit të seminareve, vetëvlerësimeve periodike, etj. Ligjëratat do të realizohen duke i prezantuar materialet në formën audio-vizule përmes teknologjisë elektronike me programet e Windows Office.Në aspektin teorik do të ofrohen njohuri të përgjithshme shkencore, bazuar në literaturën bashkëkohore.Pjesa praktike kryesisht do të realizohet përmes shembujve konkret nga literatura dhe nga njohuritë praktike në ndërmarrjet prodhuese private e publike dhe te organizatat jofitimprurëse. Përmes kësaj metodologjie synojmë krijimin e raporteve ndër-vepruese profesor–student si dhe ai student-student.  |

|  |  |
| --- | --- |
| **Metodat e vlerësimit:**  | Studentët duhet të jenë pjesëmarrës aktivë të procesit mësimor. Mësimi aktiv kërkon që studentët të reflektojnë mbi gjërat që diskutohen e jo të jenë pranues pasivë të informative që u jepen. Ata janë inkurajuar që të shtrojnë pyetje. Po ashtu do të organizohet edhe puna grupore, në mënyrë që studentët të diskutojnë çështjet relevante dhe të këmbejnë mendimet e tyre. Natyrisht, paraprakisht do të kërkohet leximi dhe thellimi në literature relevante të lëndës. |
| **Metodat e vlerësimit:**  | Vlerësimi i studentëve konsiston në:* Pjesëmarrja në ligjërata: 10 pikë
* Punimi seminarik: 10 pikë
* Testi I (kolokiumi): 40 pikë
* Testi II (kolokiumi): 40 pikë
 |

|  |
| --- |
| **Literatura** |
| Literatura bazë:  | * Instituti KAF, F6 – TATIMET, Prishtinë, 2014
 |
| Lieratura plotësuese: | * Prof.Asoc.Dr.Muhamet Aliu, Përmbledhje e ligjeratave, detyra dhe raste studimore, 2018.
* Ligjet tatimore të Republikës së Kosovës
 |

|  |
| --- |
| Plani i dizejnuar i mësimit: |
| Java | Ligjërata që do të zhvillohet |
| Java e parë:  | Shoqëritë tregtare dhe format e organizimit të tyre në R.e Kosovës – aspekti tatimor |
| Java e dytë:  | Procedura administrative për regjistrimin dhe ç`regjistrimin e biznesve |
| Java e tretë:  | TVSh-ja dhe dispozitat e përgjithshme për TVSh  |
| Java e katërt:  | Faturimi dhe personat e obligueshëm për të paguar TVSh-në  |
| Java e pestë:  | Periudha tatimore, dorëzimi i deklaratës dhe pagesa  |
| Java e gjashtë:  | Praktika e kontabilizimit dhe deklarimit të TVSh-së |
| Java e shtatë:  | Testi i parë (Kolokiumi I) |
| Java e tetë:  | Dogana dhe akciza |
| Java e nëntë:  | Dispozitat e përgjithshme dhe të veçanta për TAP |
| Java e dhjetë:  | Shpenzimet afariste të lejueshme dhe të palejueshme |
| Java e njëmbëdhjetë:  | Ortakëritë, grupimi i personave, dhe tatimi në të ardhura të korporatave |
| Java e dymbëdhjetë:  | Fitimet dhe humbjet në kapital, likuidimet dhe riorganizimet, transferi i çmimeve dhe njësitë e përhershme |
| Java e trembëdhjetë:  | Mbajtja në burim e tatimeve, deklarimi dhe pagesa e tatimeve |
| Java e katërmbëdhjetë:  | Kërkesat ligjore për përgatitjen dhe auditimin e pasqyrave financiare |
| Java e pesëmbëdhjetë:  | Testi i dytë (Kolokiumi II) |
| **Politikat akademike dhe rregullat e mirësjelljes:** |
| Vijimi i rregullt i ligjëratave dhe ushtrimeve është i obliguar për të gjithë studentët e rregullt. Të gjithë studentët janë të obliguar që t’i përfillin rregullat e mirësjelljes: mbajtja e qetësisë, ç`kyqja e telefonave celularë dhe hyrja në sallë me kohë. |